Avstriya hukumati Turkiya iqtisodiyot vaziri Nihat Zaybekchining mamlakatga kirishini taqiqlab qo‘ydi. U Turkiyada 2016 yilning yozida ro‘y bergan davlat to‘ntarishiga urinishning bir yilligiga bag‘ishlangan maxsus tadbirda ishtirok etish uchun kelgandi, deb xabar bermoqda Reuters. «Shuni tasdiqlashim mumkinki, Avstriya TIV rahbari Kurts Turkiya iqtisodiyot vaziriga mamlakatga kirishni haqiqatdan ham taqiqlab qo‘ydi», - deya ma’lum qildi Avstriya TIV vakili. Uning qayd etishicha, turkiyalik vazirning tashrifi Avstriyadagi jamoat tartibi va xavfsizlikka xavf tug‘dirar ekan.